3^ 

 corde to a gose fote : & ye shall se god halynge 

 whether the gose or the pyke shall haue the better. 

 Now ye wote with what baytes & how ye shall 

 angle to euery manere fysshe. Now I woU tell 

 you how ye shall kepe and fede your quycke baytes 

 Ye shall fede and kepe them all in generall : but 

 euery manere by hymself wyth suche thyng, in 

 and on whiche they brede. And as longe as they 

 ben quycke & newe they ben fyne. But whan 

 they ben in a slough or elles deed thenne ben they 

 nought. Oute of thyse ben excepted thre brodes: 

 That is to wyte of hornettys : humbylbees. & 

 waspys. whom ye shall bake in breede & after 

 dyppe theyr heedes in blode & lete them drye. 

 Also excepte maggotes : whyche whan thei ben 

 bredde grete wyth theyr naturell fedynge : ye 

 shall fede theym ferthermore wyth shepes talow 

 & wyth a cake made of floure & hony. thenne 

 woU they be more grete. And whan ye haue 

 clensyd theym wyth sonde in a bagge of blanket 

 kepte hote vnder your gowne or other warm 

 thyng two houres or thre. theii ben they beste 

 & redy to angle wyth. And of the frosshe kytte 

 \)e legge by the knee, of the grasshop the leggys 

 & wynges by the body. H Thyse ben baytes 

 made to laste all the yere. Fyrste been floure & 



